Venäjän talous on ollut huonossa jamassa jo jonkin aikaa ja lähes velaton maa on rahoittanut budjetin alijäämäänsä valtavista valtion rahastoistaan.

Vuosien varrella erilaisiin rahastoihin on kerätty lähinnä öljyvoitoista saatuja rahoja arviolta 150 miljardin euron edestä.

Nyt lännen pakotteiden, öljyn hinnan laskun ja ruplan arvon heikkenemisen takia varannot hupenevat hurjaa tahtia ja maan talous sakkaa yhä pahemmin.

Varavaltiovarainministeri Tatjana Nesterenkon mukaan maan nykyisessä tilanteessa on mahdotonta puhua yksityisen sektorin kehittämisestä tai yksityisten yritysten investointien vauhdittamisesta.

– Kaikki rahat joudutaan käyttämään valtion budjetin vajeiden paikkaamiseen. Rahavarat, jotka kerättiin öljyn hinnan ollessa korkealla, on käytetty vuoteen 2018 mennessä, Nesterenko sanoi perjantaina Venäjällä.

Lähteet: TASS